Najeriya: An hallaka ′yan Shi′a 6 a Abuja | Labarai | DW | 22.07.2019
Najeriya: An hallaka 'yan Shi'a 6 a Abuja
Mutane da dama ne aka ba da labarin rasuwarsu sakamakon wata arangama da aka yi da tsakanin 'yan sandan Najeriya da mabiya tafarkin Shi'a a Abuja, fadar gwamnatin kasar.
Wakilin kamfanin dillancin Faransa na AFP da ke Abuja kana ya shaida faruwar lamarin ya ce ya kidaya gawarwaki shidda baya ga wasu mutane da dama da ya ce sun samu raunuka.
Galibin wanda suka rigamu gidan gaskiya sun rasu biyo bayan harbin bindiga da aka yi musu lokacin da 'yan sandan suka yi kokarin tarwatsa zanga-zangar neman sakin shuagansu da suke kamar yadda wakilin na AFP ya shaida.
A bangaren jami'an tsaron kuma labarin da muke da muke samu na cewar an hallaka wani mataimakin kwamishina 'yan sanda mai suna Umar Usman kamar yadda wakilin DW Hausa a Abuja din Uwais Abubakar Idris ya rawaito mana.
Wannan dai ba shi ne karon farko da 'yan Shi'ar suka yi zanga-zanga makamanciyar wannan ba, don ko a kwanakin bayan sun shiga majalisar dokokin kasar inda nan ma 'yan sanda suka yi artabu da su.
Muhimman kalmomi Shi'a, Zanga-zanga, Abuja, Shekh Ibrahim Zakzaky
Permalink https://p.dw.com/p/3MXwP
Murkushe masu bore da karfi a Iraki 08.10.2019
Shugaban Kasar Iraki Barham Saleh ya yi kira ga 'yan kasar da su dakatar da bore da zanga-zangar da suke, wacce ta hadasa mutuwar mutan dari tare da raunata wasu fiye da dubu shida a sassan kasar dabam-daban.